07. jun 2024. godine

U okviru projekta “Divac poljoprivredni fondovi” - Fondacija “Ana i Vlade Divac” u saradnji sa opštinom Medveđa, raspisuje:

**Konkurs za nabavku plastenika za poljoprivredna gazdinstva sa teritorije opštine Medveđa u 2024. godini**

Konkursom je planirana podrška najmanje 15 poljoprivrednika, koji imaju registrovano poljoprivredno gazdinstvo na teritoriji opštine Medveđa, sa ciljem da osnaže porodice i da im se omogući ekonomsko jačanje. Ukupna raspoloživa sredstva po ovom konkursu su 3 000 000 dinara.

Pravo učešća na ovom konkursu imaju:

* Fizička lica, nosioci registrovanog porodičnog poljoprivrednog gazdinstva sa teritorije opštine Medveđa
* Poljoprivrednici koji žele da otpočnu ili prošire svoj posao vezan za plasteničku proizvodnju
* Da su direktno odgovorni za pripremu i realizaciju posla, a ne da deluju u svojstvu posrednika
* Da nisu zaposleni u opštini Medveđa (odbornici, članovi opštinskog veća, radnici opštinske uprave)

**Napomena**: Pomoć nije u novcu nego u robi i podrazumeva nabavku plastenika za biljnu proizvodnju.

Dimenzije plastenika su: 5m x 10,5m

**Napomena:** Potencijalni dobitnici donacije imaju obavezu da učestvuju sa sopstvenim sredstvima u visini **do najviše 5% ukupne vrednosti** doniranog plastenika, u zavisnosti od broja prijavljenih.

**OBAVEZNA KONKURSNA DOKUMENTACIJA:**

* Obrazac prijave na konkurs (Obrazac br.1)
* Pristanak za obradu podataka o ličnosti (Obrazac br.2)
* Očitana kopija lične karte podnosioca prijave, kao i za sve punoletne članove domaćinstva
* Potvrda o aktivnom statusu poljoprivrednog gazdinstva za 2024.godinu
* Izvod iz biljne i životinjske strukture za 2024.godinu za poljoprivredno gazdinstvo- podnosioca prijave
* Potvrda o mestu prebivališta
* Overena izjava o broju članova zajedničkog domaćinstva
* Za zaposlene članove domaćinstva – potvrda od poslodavca o zaposlenju sa prosečnom visinom ličnog dohotka (za zadnja tri meseca)
* Za penzionere – kopija zadnjeg čeka od penzije
* Za nezaposlene članove porodičnog domaćinstva – potvrdu o nezaposlenosti od Nacionalne službe za zapošljavanje (za prijavljena lica)
* Za lica koja nisu na evidenciji Nacionalne službe za zapošljavanje, overena izjava dva svedoka o nezaposlenosti
* Za samohranog roditelja – potvrda o smrti bračnog druga ili rešenje o razvodu braka ili overena izjava data pod punom krivičnom i materijalnom odgovornošću da sam brine o deci/detetu bez pomoći drugog roditelja, potvrđena overenim izjavama dva svedoka
* Potvrda da su izmirili obaveze po osnovu lokalnih javnih prihoda

**DODATNA KONKURSNA DOKUMENTACIJA:**

* Ukoliko lice – podnosilac prijave ima obrazovanje u oblasti poljoprivrede, dostavlja diplomu o stečenom obrazovanju u oblasti poljoprivrede

**POSTUPAK SPROOVOĐENJA KONKURSA:**

Dostavljene prijave će biti administrativno i komisijskii proverene od strane komisije koju čine predstavnici opštine Medveđa i Fondacije Ana i Vlade Divac. Zajednička komisija razmatra prijave na konkurs, utvrđuje ispunjenost uslova za ostvarivanje prava na podsticaje i vrši rangiranje prijava po uvrđenim kriterijumima. Komisija će uraditi terenski obilazak svih podnosioca čije prijave uđu u uži izbor.

**KRITERIJUMI ZA BODOVANJE:**

|  |  |  |  |  |
| --- | --- | --- | --- | --- |
|  | **Opis kriterijuma** | **Bodovanje** | | |
| **1.** | Kriterijum | Maksimalan broj bodova: 10 | | |
| Broj članova domaćinstva | 1 ili 2 člana | | 2 bodova |
| 3 ili 4 člana | | 4 bodova |
| 5 ili 6 članova | | 6 bodova |
| 7 ili 8 članova | | 8 bodova |
| 9 i više članova | | 10 bodova |
|  | Kriterijum | Maksimalan broj bodova: 10 | | |
| **2.** | Godine starosti podnosioca prijave – nosioca gazdinstva | Od 18 – 29 godina | | 10 bodova |
| Od 30-40 godina | | 8 bodova |
| Od 41-50 godina | | 5 bodova |
| Preko 51 godine | | 3 boda |
| **3.** | Kriterijum | Maksimalan broj bodova: 10 | | |
| Gazdinstvo ima razvijenu preradu, tj.finalni proizvod (ne uključujući alkoholna pića) | Da | 10 | |
| Ne | 0 | |
| **4.** | Kriterijum | Maksimalan broj bodova: 10 | | |
| Da li podnosilac Prijave i članovi njegove porodice žive na selu | DA | | 10 bodova |
| NE | | 0 bodova |
| **5.** | Kriterijum | Maksimalan broj bodova: 10 | | |
| Prosečna primanja po članu domaćinstva koja potiču iz drugih izvora ne računajući poljoprivrednu delatnost | iznad 20.000din. | | 0 bodova |
| od 9.100din. do 20.000din. | | 5 bodova |
| od 1001din. do 9.100din. | | 8 bodova |
| Do 1000din | | 10 bodova |
| **6.** | Kriterijum | Maksimalan broj bodova: 10 | | |
| Broj izdržavanih članova (deca, đaci, studenti, osobe sa posebnim potrebama i stariji preko 65 godina bez penzije) | Nema izdržavanih | | 0 bodova |
| 1 ili 2 člana | | 5 bodova |
| 3 i više | | 10 bodova |
| **7.** | Kriterijum | Maksimalan broj bodova: 10 | | |
| Jednoroditeljska domaćinstva | uz priloženu dokumentaciju koja dokazuje samohranost | | 10 bodova |
| **8.** | Kriterijum | Maksimalan broj bodova: 10 | | |
| Nosilac domaćinstva je žena |  | | 10 bodova |
| **9.** | Kriterijum | Maksimalan broj bodova: 10 | | |
| Podnosilac prijave ili član gazdinstva ima obrazovanje u oblasti poljoprivrede | Da | | 10 bodova |
| Ne | | 0 bodova |
|  | Kriterijum | Maksimalan broj bodova: 10 | | |
| **10a** | Koliko tražena donacija doprinosi trenutnim kapacitetima gazdinstva? |  | | 5 bodova najviše |
| **10b** | U kolikoj meri će gazdinstvo biti tržišno orijentisano nakon prijema tražene donacije? |  | | 5 bodova najviše |
| **Ukupan broj bodova:** | | | | **100** |

Pozivamo sve zainteresovane koji zadovoljavaju osnovni kriterijum, koji imaju registrovano poljoprivredno gazdinstvo na teritoriji opštine Medveđa (prednost imaju mladi poljoprivrednici i žene) da se prijave tako što će popuniti PRIJAVU, uz koju treba dostaviti propratnu dokumentaciju.

Konkurs je otvoren od **06.06.2024. godine** do **06.07.2024. godine**.

PRIJAVU možete preuzeti u opštini Medveđa, kao i putem interneta sa sajta: [www.divac.com](http://www.fondacijadivac.org) i www.medveđa.rs

Za sve detaljne informacije obratiti se poljoprivrednoj službi opštine Medveđa.

Popunjenu PRIJAVU, sa neophodnom pratećom dokumentacijom, poslati na adresu :

FONDACIJA “ANA I VLADE DIVAC”

Ul. Ilije Garašanina br. 53a/7, 11120 Beograd

sa naznakom: “Za Konkurs Divac poljoprivredni fondovi- opština Medveđa”